1уьйранна малх г1аттале чевнаш ягийна а ваьлла, царна даьтта хьаькхна уьш к1ад а йина, т1е динберг олучу бецах даьккхина долу мутт а хьаькхна, парг1авелира лор. Делкъа хенахь Грозне баханарш схьакхаьчча, Бойсакъар дукха ц1ий д1адаьлла хиларна, кхетамах ваьлла къамел деш вара. Амма хирурго маха а тоьхна меттавалийра. Имам тешош элира цуьнан дахарна кхин кхерам бац, иза толур ву. Дахарна мел оьшу меже хоьттина ваьлла ша, амма цуьнан цхьа ког, цхьа пхьарс, цхьа б1аьрга а хир бац. Кхин тоьлла болх шега балур бац. Кхин а к1ира даьккхира Веданахь хирурга. Ша Бойсакъара а даггара баркалла элира лоьрана. Кхин а ялх бутт баьлча, Бойсакъар уггар тоьллачу дина д1авихкира бахтаран доьхкаршца, цхьа бутт а балале т1амехь вара иза. Цуьнан моьнаш долу юьхь гича, герзаш охьа а кхуьйсий, бовдура паччахьан салтий.